Πρωινή περίπολος

Η Πρωινή περίπολος είναι μια ελληνική ταινία επιστημονικής φαντασίας του 1987 σε σκηνοθεσία Νίκου Νικολαΐδη. Η ταινία εισάγει μια νέα εικονογραφία στο έργο του Νικολαΐδη και περιέχει αρκετά στοιχεία που μοιάζουν κάπως με τα είδη του θρίλερ και της μετααποκαλυπτικής επιστημονικής φαντασίας. Η ταινία έχει ένα περίτεχνο αλλά απλό σενάριο με έντονες αντιθέσεις. Οι διάλογοι της ταινίας περιέχουν αποσπάσματα από έργα των Δάφνη Ντι Μωριέ, Φίλιπ Κ. Ντικ, Ρέιμοντ Τσάντλερ και Χέρμαν Ράουτσερ.

 Πλοκή 
Μια μοναχική γυναίκα, την οποία υποδύεται η Μισέλ Βάλεϊ, περιπλανιέται στα ερείπια μιας κατεστραμμένης και ερημωμένης πόλης σε μια μετααποκαλυπτική εποχή. Αναρωτιέται τι έγινε και πού πήγαν όλοι οι κάτοικοι. Δεν θυμάται πολλά για τον εαυτό της, ούτε καν το όνομά της, πού πηγαίνει και αν είχε ποτέ οικογένεια. Παντού παραμονεύουν παγίδες και η πρωινή περίπολος την παρακολουθεί.

Οι αναζητήσεις της σε όλη την πόλη δεν πετυχαίνουν και κανείς δεν μπορεί να τη βοηθήσει. Οι εικόνες του παρελθόντος έρχονται με τη μορφή ονείρων και της δίνουν καθοδήγηση και ελπίδα της. Όλα τα παράθυρα και όλες οι πόρτες των κτηρίων της πόλης είναι ανοιχτά και η πόλη έχει βυθιστεί στη σιωπώ, μια σιωπή που παραβιάζεται μόνο από τους ήχους που βγαίνουν από μια κινηματογραφική αίθουσα στην οποία η πρωταγωνίστρια βρίσκεται για μια στιγμή.

Ωστόσο, η επικρατούσα σιωπή είναι παροδική, γιατί ενίοτε η πόλη ζωντανεύει και γίνεται επικίνδυνη. Η απροσεξία και η ευπιστία μπορεί να κοστίσουν ζωές. Η γυναίκα τελικά συναντά έναν μοναχικό άντρα που εργάζεται ως φύλακας και βρίσκεται σε απόγνωση. Τελικά, βρίσκει μαζί του τον απόλυτο σύνδεσμο αγάπης και θανάτου (ένα θέμα που εξερεύνησε ο Νίκος Νικολαΐδης στις μεταγενέστερες ταινίες του). Μέσα στα συντρίμμια ενός καταναλωτικού κόσμου, οι πρωταγωνιστές προσπαθούν να αντέξουν τη βία που κυριαρχεί. Ο μόνος τρόπος να συνεχίζουν να ελπίζουν είναι να μείνουν μαζί.

 Διανομή 

 Μισέλ Βάλεϊ ως γυναίκα
 Τάκης Σπυριδάκης ως φύλακας
 Λιάνα Χατζή ως μεθυσμένη
 Νίκος Χατζής ως αλήτης
 Τάκης Λουκάτος ως δάσκαλος
 Πάνος Θανασούλης ως φύλακας
 Ράνια Τριβέλα

 Διακρίσεις 
Η ταινία έλαβε Βραβείο Καλύτερης Σκηνοθεσίας στο Φεστιβάλ Κινηματογράφου Θεσσαλονίκης 1987, Βραβείο Φωτογραφίας και Βραβείο Τεχνικών Επιτεύξεων στα Κρατικά Βραβεία Ποιότητας ΥΠ.ΠΟ 1988. Επιλέχθηκε επίσημα για προβολή στο Fantasporto τον Φεβρουάριο του 1989, όπου ήταν υποψήφια για Διεθνές Βραβείο Ταινίας Φαντασίας και επιλέχθηκε επίσης επίσημα για προβολή στο Φεστιβάλ Φανταστικού Κινηματογράφου Avoriaz τον Ιανουάριο του 1987, όπου ήταν υποψήφια για το Μεγάλο Βραβείο.

 Παραπομπές 

 Εξωτερικοί σύνδεσμοι 

 Πρωινή Περίπολος στο Νίκος Νικολαΐδης (Σκηνοθέτης/Συγγραφέας/Παραγωγός)

 Πρωινή περίπολος  στην Ταινιοθήκη της Ελλάδος

 Πρωινή περίπολος στους New York Times Movies

Κατηγορία:Ελληνικές δραματικές ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες τοποθετημένες στην Ελλάδα
Κατηγορία:Ταινίες σε σκηνοθεσία Νίκου Νικολαΐδη
Κατηγορία:Ταινίες βασισμένες σε πολλά έργα
Κατηγορία:Ταινίες με θέμα τη σεξουαλικότητα
Κατηγορία:Ταινίες περί βρώσης και πόσης
Κατηγορία:Ταινίες με θέμα τον θάνατο
Κατηγορία:Αμνησία σε ταινίες
Κατηγορία:Ταινίες σχετικά με τον αλκοολισμό
Κατηγορία:Ταινίες του 1987
Κατηγορία:Ελληνικές ταινίες της δεκαετίας 1980